wannaphong/clean_thaiwikipedia huggingface dataset:
# ดอนกิโฆเต้ แห่งลามันช่า ขุนนางต่ำศักดิ์นักฝัน
ดอนกิโฆเต้ แห่งลามันช่า ขุนนางต่ำศักดิ์นักฝัน ซาเบดฺร้า, มิเกล๎ เด เซร๎บันเตส. ดอนกิโฆเต้ แห่งลามันช่า ขุนนางต่ำศักดิ์นักฝัน. กรุงเทพฯ : สำนักพิมพ์ผีเสื้อ, 2549 เป็นวรรณกรรมที่ยิ่งใหญ่ระดับโลก เขียนโดยนักประพันธ์ชาวสเปนชื่อ มิเกล เด เซร์บันเตส ซาอาเบดรา โดยเขียนขึ้นเป็นนิยายเสียดสีล้อเลียนนิยายอัศวิน ภาคแรกเขียนเมื่อปี พ.ศ. 2148 แปลจากภาษาสเปนเป็นภาษาไทยโดยสว่างวัน ไตรเจริญวิวัฒน์ จัดพิมพ์ขึ้นเป็นพิเศษโดยรัฐบาลแห่งราชอาณาจักรสเปนเป็นครั้งแรกในเดือนธันวาคม พ.ศ. 2548 ในโอกาสครบรอบ 400 ปีของวรรณกรรมเรื่องนี้ โดยพิมพ์ครั้งแรกจำนวน 2 เล่ม เพื่อทูลเกล้าฯ ถวายพระบาทสมเด็จพระปรมินทรมหาภูมิพลอดุลยเดชและสมเด็จพระนางเจ้าสิริกิติ์ พระบรมราชินีนาถ 1 เล่ม และสมเด็จพระราชาธิบดีฆวน การ์โลสที่ 1 และสมเด็จพระราชินีโซฟิอาแห่งราชอาณาจักรสเปน 1 เล่ม ในวโรกาสเสด็จเยือนประเทศไทย พิมพ์เผยแพร่ครั้งแรกในเดือนมีนาคม พ.ศ. 2549 โดยสำนักพิมพ์ผีเสื้อ วรรณกรรมเล่มนี้ ได้รับการนำมาสร้างเป็นละครบรอดเวย์ในชื่อ Man of La Mancha ซึ่งเพลง The Impossible Dream ที่ใช้ประกอบละครเรื่องนี้ได้รับการนำมาถอดความเป็นเพลงความฝันอันสูงสุด

 เนื้อเรื่อง 
เนื้อเรื่องของนวนิยายเรื่องนี้ กล่าวถึงขุนนางต่ำศักดิ์ผู้สูงอายุ และไร้เรี่ยวแรงคนหนึ่งแห่งภูมิภาคลามันช่า ซึ่งคลั่งไคล้นิยายอัศวินมาก ถึงกับขายที่ดินจำนวนมากเพื่อหาซื้อนิยายอัศวิน ในที่สุดก็คิดไปว่าทุกสิ่งทุกอย่างในนิยายเหล่านั้นเป็นเรื่องจริง จึงปรารถนาที่จะเป็นยอดอัศวินดังที่ปรากฏในหนังสือเหล่านั้น เขาสร้างเกราะและหมวกจากกระดาษแข็ง นำม้าผอมโซตัวหนึ่งมาตั้งชื่อว่าโรสินันเต้ หรือ "ม้าที่เคยทุรลักษณ์" จากนั้นจึงตั้งชื่อของตนใหม่ว่า ดอนกิโฆเต้ แห่งลามันช่า และเพื่อให้บรรลุอุดมการณ์แห่งอัศวินซึ่งเขาปรารถนา เพื่อกระทำความดีงามทั้งหลายในนามแม่หญิงแห่งดวงใจ เขาจึงได้สมมติเอาหญิงคนหนึ่งที่มีขนหน้าอก แต่มีฝีมือการหมักหมูเค็มอันเลอเลิศ มาเป็นแม่หญิงของตนและตั้งนามใหม่ให้นางว่า ดุล๎สิเนอา แห่งโตโบโซ่ โดยนางหาทราบไม่ จากนั้นเขาได้แต่งตั้งอัศวินสำรอง "ซานโช่ ปันซ่า" ชาวนาผู้หลงเชื่อว่าหากเป็นผู้ติดตามดอนกิโฆเต้ สักวันหนึ่งจะได้ครอบครองที่ดินอันมีน้ำล้อมรอบเป็นรางวัลตอบแทนจากนายของตนในการเดินทางครั้งนี้ ทั้งสองคนร่วมผจญภัยโดยต่อสู้กับศัตรูร้ายในความคิดของดอนกิโฆเต้ เช่น กังหันลมซึ่งดอนกิโฆเต้เข้าใจว่าเป็นยักษ์ จากนั้นบาทหลวงและกัลบก เพื่อนบ้านของดอนกิโฆเต้ จึงได้ออกติดตามและหาทางพาดอนกิโฆเต้กลับบ้านเพื่อจะได้รักษาอาการเสียจริตของเขา แต่ขณะเดียวกันจิตใจของเขาเหล่านั้นก็ถูกสั่นคลอนด้วยอุดมการณ์อัศวินจากชายวิกลจริต และได้เข้าไปพัวพันกับเรื่องอันเหลือเชื่อ หากมิว่าอย่างไร ทุกคนก็ยังคงต้องพาท่านผู้สูงอายุกลับบ้าน
# 23
23 (ยี่สิบสาม) เป็นจำนวนธรรมชาติที่อยู่ถัดจาก 22 (ยี่สิบสอง) และอยู่ก่อนหน้า 24 (ยี่สิบสี่)

 คำเติมนำหน้า 
 ภาษากรีก - tricosa-
 ภาษาละติน - treviginti-

 ความหมาย 
 พ.ศ. 23 และ ค.ศ. 23
 23 เป็นเลขอะตอมของวาเนเดียม
 มนุษย์มีโครโมโซม 23 คู่
 มีภาพยนตร์ชื่อ Number 23

 ในทางคณิตศาสตร์
# แม่ม่ายติดคอมฯ
แม่ม่ายติดคอมฯ  เป็นคำเรียกผู้ใช้คอมพิวเตอร์เพื่อเล่นเกม ผ่อนคลาย เล่นอินเทอร์เน็ต หรือเขียนโปรแกรม เป็นต้น จนติดคอมพิวเตอร์ และขาดความสนใจหรือเอาใจใส่บุคคลรอบข้างโดยเฉพาะคู่ครองหรือคนรัก Conversations: Richard Petthia; Keeping Things Safe and Orderly In the Neighborhoods of Cyberspace - New York Times Computer widow: She has a relationship that's off-line

อย่างไรก็ตาม . BBC News Online | Technology | Confessions of a game widow
# การติดเกม
การติดเกม เป็นอาการเสพติดทางจิตวิทยา เกิดจากการเล่นเกมคอมพิวเตอร์หรือวิดีโอเกมมากจนส่งผลกระทบต่อกิจวัตรประจำวัน รวมถึงมีปฏิสัมพันธ์กับสังคมผู้เล่นเกมมากกว่าสังคมในชีวิตจริงComputer Game Addiction.  Berkeley Parents Network. Retrieved June 25, 2007.Hauge, Marney R. and Douglas A. Gentile. Video game addiction among adolescents: Associations with academic performance and aggression. Paper presented at a Society for Research in Child Development Conference, Tampa Florida. April, 2003. Retrieved June 25, 2007. ผู้ติดเกมอาจรู้สึกมุ่งมั่นเอาจริงเอาจังในการเล่น และรู้สึกว่าเลิกหรือหยุดเล่นได้ยาก นอกจากนี้ยังอาจมีผลกระทบรุนแรงจนถึงขั้นเสียสายตา

 สาเหตุที่เป็นไปได้ 

นักทฤษฎีส่วนใหญ่ให้ความสำคัญกับระบบให้ของตอบแทนภายในเกมเพื่ออธิบายธรรมชาติการติดเกมHaggard, Daniel. The computer game affliction: how they addict you. . Retrieved June 25, 2007.LeClaire, Jennifer. Warning Signs Appear Along Road to Video Game Addiction TechNews World. September 13, 2006. Retrieved June 25, 2007. และเมื่ออ้างถึงนักเล่นเกมคนหนึ่งซึ่งฆ่าตัวตายในประเทศจีน หัวหน้าของบริษัทซอฟต์แวร์แห่งหนึ่งกล่าวว่า "ในโลกสมมุติที่ถูกสร้างขึ้นภายในเกม พวกเขาจะมีความมั่นใจและความพอใจ ซึ่งพวกเขาไม่อาจหาได้ในโลกแห่งความเป็นจริง"

 อาการ 

ผู้เล่นบางคนอาจให้ความสนใจในปฏิสัมพันธ์ในเกมมากกว่าปฏิสัมพันธ์ในชีวิตจริง และยังอาจใช้เวลาหลายชั่วโมงต่อวันในการเล่นเกม ซึ่งอาจส่งผลกระทบต่อน้ำหนัก การนอนหลับ การทำงาน การหลีกเลี่ยงจากเพื่อนฝูง ครอบครัว และทำให้มีการแสดงออกที่แย่ลงGrüsser, S.M.; R. Thalemann, M. D. Griffiths (April, 2007).  CyberPsychology & Behavior (Mary Anne Liebert, Inc.) 10 (2): 290-292.

นอกจากนี้ ยังมีรายงานจากทั่วโลกเกี่ยวกับผู้เสียชีวิตและเสียสายตาจากการเล่นเกมติดต่อกันเป็นเวลาหลาย วันเนื่องจากส่งผลให้ร่างกายอ่อนเพลีย
# รายชื่อภาพยนตร์ไทย พ.ศ. 2475
รายชื่อภาพยนตร์ไทย ที่ออกฉายครั้งแรกใน พ.ศ. 2475

 รายชื่อ 

 ลำดับที่ เรื่อง ผู้กำกับ นักแสดง เข้าฉาย อ้างอิง1 ท้าวกกขนาก    18 มิถุนายน พ.ศ. 24752 บ่อพลอยมฤตยู  9 กันยายน พ.ศ. 24753 หลงทาง   1 เมษายน พ.ศ. 2475 บทประพันธ์ : ขุนวิจิตรมาตรา (นามปากกา : กาญจนาคพันธุ์)
# รายชื่อภาพยนตร์ไทย พ.ศ. 2541
Category/Organizationรางวัลภาพยนตร์แห่งชาติ สุพรรณหงส์ ครั้งที่ 8
04 เมษายน 2542รางวัลภาพยนตร์ไทย ชมรมวิจารณ์บันเทิง ครั้งที่ 7รางวัลพระราชทานพระสุรัสวดี ครั้งที่ 22ภาพยนตร์ยอดเยี่ยมรัก-ออกแบบไม่ได้กล่องผู้กำกับยอดเยี่ยมภิญโญ รู้ธรรม
รัก-ออกแบบไม่ได้ม.จ.ชาตรีเฉลิม ยุคล
กล่องนำชายยอดเยี่ยมเรย์ แมคโดนัลด์ 
รัก-ออกแบบไม่ได้อำพล ลำพูน
เสือ…โจรพันธุ์เสือนำหญิงยอดเยี่ยมอมิตา ทาทา ยัง
รัก-ออกแบบไม่ได้เมทินี กิ่งโพยม
กล่องสมทบชายยอดเยี่ยมคมสัน นันทจิต
รัก-ออกแบบไม่ได้ศุภกรณ์ กิจสุวรรณ
เสือ…โจรพันธุ์เสือดอม เหตระกูล
เสือ…โจรพันธุ์เสือสมทบหญิงยอดเยี่ยมศิริลักษณ์ เถกิงสุข
เสือ…โจรพันธุ์เสือศรีพรรณ ชื่นชมบูรณ์
รัก-ออกแบบไม่ได้อัจฉราพรรณ ไพบูลย์สุวรรณ 
วัยระเริงบทภาพยนตร์ยอดเยี่ยมวาณิช จรุงกิจอนันต์ และ ยุทธนา มุกดาสนิท
รัก-ออกแบบไม่ได้
รายชื่อภาพยนตร์ไทย ที่ออกฉายครั้งแรกในปี พ.ศ. 2541/1998 

 เรื่องเข้าฉายวันแรก นักแสดง ผู้กำกับ 303 กลัว/กล้า/อาฆาต (2541) 2 ตุลาคม พ.ศ. 2541 นำแสดงโดย:  ทรงวุฒิ ศรีเชิดชูธรรม  ผู้กำกับ:  สมจริง ศรีสุภาพฟ้า (2541)   นำแสดงโดย:  ฉัตรชัย เปล่งพานิช, จอนนี่ แอนโฟเน่, ดอน ธีระธาดา, สุนิสา เจทท์, กาญจนาพร ปลอดภัย, เกริก ชิลเลอร์  ผู้กำกับ:  วิชช์ เกาไศยนันท์เสือ โจรพันธุ์เสือ (2541)   นำแสดงโดย:  อำพล ลำพูน, ดอม เหตระกูล, ศุภกรณ์ กิจสุวรรณ, ศานันทินี พันธุ์ชูจิต  ผู้กำกับ:  ธนิตย์ จิตนุกูล โก๊ะตี๋ วีรบุรุษอารามบอย (2541)   นำแสดงโดย: โก๊ะตี๋ ผู้กำกับ:  ทวนธน คำมีศรี รักออกแบบไม่ได้ (2541)   นำแสดงโดย:  อมิตา ยัง, ชาคริต แย้มนาม, เรย์ แมคโดนัลด์, มนัสวี กฤตานุกูลย์, ศรีพรรณ ชื่นชมบูรณ์  ผู้กำกับ:  ภิญโญ รู้ธรรม CC-Jแสบสายฟ้า (2541)   นำแสดงโดย:  เรืองศักดิ์ ลอยชูศักดิ์, แชมเปญ เอ็กซ์  ผู้กำกับ:  สุรสีห์, จุติ กล่อง (2541)   นำแสดงโดย:  อุดม แต้พานิช, เมทินี กิ่งโพยม  ผู้กำกับ:  ม.จ.ชาตรีเฉลิม ยุคล กอดคอวัดใจนายกับเรา (2541)   นำแสดงโดย:  วิทูตย์ ตปนิยภรณ์, อาทิตยา สุขานล  ผู้กำกับ:  ชาติชาย แก้วสว่าง เบรกแตก (2541)   นำแสดงโดย: กังสดาล สุขแก้ว  ผู้กำกับ:  นะติ พันธุ์มณี ปาฏิหาริย์โอม+สมหวัง (2541)   นำแสดงโดย:  สุพจน์ จันทร์เจริญ, ธนา สุทธิกมล, ธัญญาเรศ รามณรงค์, ปรารถนา องค์ชัยศักดิ์  ผู้กำกับ:  กิตติกร เลียวศิริกุล มัจจุราชตามล่าข้าไม่สน (2541)   นำแสดงโดย:  คาเรน คล่องตรวจโรค, พัสสน ศรินธุ, ศรันย์ สาครสิน, อรุณ ภาวิไล, เศรษฐา ศิระฉายา  ผู้กำกับ:  นพรัตน์ พุทธรัตนมณี วัยระเริง (2541)   นำแสดงโดย: หลุยส์ สก็อต  ผู้กำกับ:  นพพร วาทิน
# รายชื่อภาพยนตร์ไทย พ.ศ. 2542
รางวัลภาพยนตร์ไทยประจำปี พ.ศ. 2542/1999
Category/Organizationรางวัลภาพยนตร์แห่งชาติ สุพรรณหงส์ ครั้งที่ 09
04 เมษายน 2543รางวัลภาพยนตร์ไทย ชมรมวิจารณ์บันเทิง ครั้งที่ 08รางวัลพระราชทานพระสุรัสวดี ครั้งที่ 23ภาพยนตร์ยอดเยี่ยมนางนากผู้กำกับยอดเยี่ยมนนทรีย์ นิมิบุตร
นางนากเป็นเอก รัตนเรือง
เรื่องตลก 69นนทรีย์ นิมิบุตร
นางนากนำชายยอดเยี่ยมอำพล ลำพูน
อั้งยี่ ลูกผู้ชายพันธุ์มังกรศรราม เทพพิทักษ์
แตก 4 รัก โลภ โกรธ เลวอำพล ลำพูน
โคลนนิ่ง คนก๊อปปี้คนนำหญิงยอดเยี่ยมลลิตา ปัญโญภาส
เรื่องตลก 69สมทบชายยอดเยี่ยมวิชญ์ พิมพ์กาญจนพงศ์ 
ดอกไม้ในทางปืนแบล็ค ผมทอง
เรื่องตลก 69อรรถพร ธีมากร
กำแพงสมทบหญิงยอดเยี่ยมศิริสิน ศิริพรสมาธิกุล
เรื่องตลก 69พิศมัย วิไลศักดิ์
กำแพงบทภาพยนตร์ยอดเยี่ยมเป็นเอก รัตนเรือง
เรื่องตลก 69

รายชื่อภาพยนตร์ไทย ที่ออกฉายครั้งแรกในปี พ.ศ. 2542/1999 

 เรื่องเข้าฉายวันแรก นักแสดง ผู้กำกับรายได้โดยประมาณ (เฉพาะกรุงเทพฯ และปริมณฑล)บริษัทผู้สร้างภาพยนตร์หมายเหตุนางนาก (2542) 23 กรกฎาคม พ.ศ. 2542 นำแสดงโดย: อินทิรา เจริญปุระ, วินัย ไกรบุตร, ปราโมทย์ สุขสถิตย์, พัชริญา นาคบุญชัย, บุญส่ง อยู่ยั่งยืน, ประชา ถาวรเฟีย ผู้กำกับ: นนทรีย์ นิมิบุตร฿150,000,000ไท เอนเตอร์เทนเม้นท์ คนจร ฯลฯ (2542)   นำแสดงโดย:  เรย์ แมคโดนัลด์, ฉัตรชัย เปล่งพานิช, รามาวดี สิริสุขะ, สุเชาว์ พงษ์วิไล, วัชรเกียรติ บุญภักดี, เบญจวรรณ เทิดทูนกุล  ผู้กำกับ:  อรรถพร ไทยหิรัญโคลนนิ่ง คนก๊อปปี้คน (2542)   นำแสดงโดย:  อำพล ลำพูน, สิริยากร พุกกะเวส, เสรี วงศ์มณฑา, สุดา ชื่นบาน, วิชญ์ พิมพ์กาญจนมาศ  ผู้กำกับ:  ปิติ จตุรภัทร์ดอกไม้ในทางปืน (2542)   นำแสดงโดย:  ดอม เหมตระกูล, นุชนาฏ สายชมภู  ผู้กำกับ:  มานพ อุดมเดชแตก 4 รักโลภ โกรธ เลว (2542)   นำแสดงโดย:  สมชาย เข็มกลัด, ศรราม เทพพิทักษ์, สุทธิดา เกษมสันต์ ณ อยุธยา, ปราโมทย์ แสงศร, ขจรศักดิ์ รัตนนิสัย, ธีรพงศ์ เหลียวรักวงศ์  ผู้กำกับ:  องอาจ สิงห์ลำพองเรื่องตลก 69 (2542)   นำแสดงโดย:  ลลิตา ปัญโญภาส, แบล็ค ผมทอง, ศิริสิน ศิริพรสมาธิกุล, ลิขิต ทองนาค, ทัศนาวลัย องอาจอิทธิชัย, สีเทา  ผู้กำกับ:  เป็นเอก รัตนเรืองกำแพง (2542) 5 มีนาคม พ.ศ. 2542 นำแสดงโดย:  เกริกพล มัสยวาณิช, เก็จมณี พิชัยรณรงค์สงคราม, อรรถพร ธีมากร, พิศมัย วิไลศักดิ์, ไพโรจน์ ใจสิงห์, ธัญญา โสภณ  ผู้กำกับ:  ถกลเกียรติ วีระวรรณ มนต์เพลงสั่งนาง (2542)     ล่าระเบิดเมือง (2542)   นำแสดงโดย:  ดอม เหมตระกูล, ศุภกรณ์ กิจสุวรรณ, ปีเตอร์ หลุยส์ ไมอ๊อคชิ, วรรณวลัย โปษยานนท์, ธนิสร สัตยมงคล, กฤษณ์ ศุภระมงคล  ผู้กำกับ:  เฉลิม วงศ์พิม สวัสดีบ้านนอก (2542) 12 กุมภาพันธ์ พ.ศ. 2542 นำแสดงโดย:  จตุพล ชมภูนิช, ระติพงศ์ ภูมาลี, ปริช กองจรูญ, ฉัตร รูปขจร, นิอร ละมูลภักตร์, สุปันดา ขุนศรีรอด, วรรณษา ทองวิเศษ, เนาวรัตน์ ยุกตะนันท์, สุระ แสนคำ, ลักษณ์ อภิชาติ, ไมเคิล เวลส์ช, บุญถิ่น ทวยแก้ว  ผู้กำกับ:  ธนิตย์ จิตนุกูล
# ประมวลกฎหมายฮัมมูราบี
ประมวลกฎหมายฮัมบูราบี เป็นบทบัญญัติที่รวบรวมกฎหมายต่าง ๆ และพระราชกฤษฎีกาของพระเจ้าฮัมมูราบี ราชาแห่งบาบิโลเนีย และเป็นประมวลกฎหมายที่เก่าแก่ที่สุด ประมวลกฎหมายนี้คัดลอกไว้โดยการแกะสลักลงบนหินบะซอลต์สีดำสูง 2.25 เมตร ซึ่งต่อมาทีมนักโบราณคดีฝรั่งเศสขุดพบที่ Sūsa ประเทศอิรัก ในช่วงฤดูหนาวปี 1901 ถึง 1902 หินสลักนี้แตกเป็น 3 ชิ้น และได้รับการบูรณะ ปัจจุบัน ประมวลกฎหมายฮัมมูราบีอยู่ในพิพิธภัณฑ์ลูฟร์ กรุงปารีส
 ประเทศฝรั่งเศส

กฎหมายดังกล่าวเป็นกฎหมายอาณาจักรบาบิโลน โดยยึดหลักที่ปัจจุบันเรียกว่า "ตาต่อตา ฟันต่อฟัน" อันหมายถึงทำผิดอย่างไรได้โทษอย่างนั้น ซึ่งแม้บทลงโทษตามกฎหมายฮัมมูราบีจะดูว่าโหดเหี้ยมตามความคิดของคนสมัยใหม่ แต่การทำกฎหมายให้เป็นลายลักษณ์อักษรและพยายามใช้บังคับอย่างเป็นระบบกับทุกคน และการ "ถือว่าเป็นผู้บริสุทธิ์ไว้ก่อนจนกว่าจะได้รับการพิสูจน์ว่าผิด" นับเป็นหลักการสำคัญที่นับเป็น
วิวัฒนาการทางอารยธรรมของมนุษย์ 

มีทฤษฎีใหม่บางทฤษฎีถือว่า การนับกฎหมายฮัมมูราบีให้สถานะอย่างประมวลกฎหมายอย่างปัจจุบันนั้นไม่ถูกต้องนัก ความจริงเป็นเพียงอนุสรณ์ว่ากษัตริย์ฮัมมูราบีเป็น "ตัวอย่างกษัตริย์ที่ทรงไว้ซึ่งความยุติธรรม" เท่านั้น เพราะในชีวิตของคนย่อมมีความผิดอย่างอื่นที่ไม่ใช่การลักขโมย
# พระวิศวกรรม
พระวิศวกรรม  หรือ พระวิสสุกรรม  หรือ พระวิษณุกรรม เป็นเทวดาในศาสนาฮินดูและศาสนาพุทธและเทวดาผู้เป็นนายช่างใหญ่ของพระอินทร์ ตามตำนานกล่าวว่า เป็นผู้สร้างเครื่องมือ สิ่งของต่าง ๆ ให้เกิดขึ้น และเป็นแบบอย่างให้กับมนุษย์สืบมา  

พระวิศวกรรมรับเทวโองการต่าง ๆ จากพระอินทร์ เพื่อสร้าง อุปกรณ์ สิ่งของ อาคาร ต่าง ๆ มากมาย เป็นผู้นำวิชาช่าง มาสอนแก่มนุษย์ นับแต่นั้นมามนุษย์จึงรู้จักการสร้างและใช้งานสิ่งของต่าง ๆ จนมีการพัฒนารูปแบบมาจนถึงปัจจุบันนี้    

ช่างไทยแขนงต่าง ๆ ให้ความเคารพบูชาพระวิศวกรรมในฐานะครูช่าง หรือเทพแห่งวิศวกรรมของไทย โดยเรามักพบเห็นรูปจำลององค์ท่านได้บ่อย ๆ ตามสถานศึกษาทางช่างทุกสถาบัน โดยนิยมสร้างอยู่สองท่า คือ ท่าประทับนั่งห้อยพระบาท พระหัตถ์ข้างหนึ่งถือ ผึ่ง (จอบสำหรับขุดไม้) และอีกข้างถือ ดิ่ง และท่าประทับยืนมือขวาถือไม้เมตรหรือไม้วา มือซ้ายถือลูกดิ่งและไม้ฉาก 

ที่มาขององค์พระวิษณุกรรมทั้ง 2 ท่านี้ พอขยายความได้ว่า 
หากสถาบันใดเปิดสอนวิชาชีพช่างก่อสร้าง มักอยู่ในท่ายืนมือถือลูกดิ่งและไม้เมตรหรือไม้วาอันเป็นเครื่องมือของช่างก่อสร้างมาแต่สมัยโบราณซึ่งช่างทั้งหลายทราบดีว่าเป็นเครื่องมือสำหรับวัดระยะ วัดความเที่ยงตรง แต่สิ่งที่นอกเหนือไปจากนั้นยังแฝงไปด้วยปรัชญาในการดำเนินชีวิต คือความแม่นยำ เที่ยงตรง ไม่เอนเอียงในทางปฏิบัติ ซึ่งเป็นที่มาของช่างที่ดี คือความมีคุณธรรมประจำใจ 
หากสถาบันใดเปิดสอนวิชาชีพสาขาอื่น ๆ ที่ไม่ใช่ช่างก่อสร้างอยู่ด้วย มักจะใช้ท่านั่ง เข้าใจว่าผู้สร้างคงจะชี้ให้เห็นเด่นชัดถึงสถาบันผู้ผลิตช่างก่อสร้าง อันเป็นช่างเก่าแก่มีมาแต่ก่อนแล้ว

 ศาสนาพุทธ 
ในชาตกัฏฐกถา สภชาดก กล่าวว่า ท่านเป็นผู้สร้างอาศรมให้แก่พระโพธิสัตว์หลายพระองค์ (ก่อนที่จะอุบัติเป็นพระพุทธเจ้า) เช่น ในพระเวสสันดรชาดก๙. เวสสันตรจริยา, อรรถกถา ขุททกนิกาย จริยาปิฎก การบำเพ็ญทานบารมี เป็นผู้สร้างบันไดเงิน บันไดทอง บันไดแก้ว ทอดจากสวรรค์ชั้นดาวดึงส์ลงมายังโลกมนุษย์ที่เมืองสังกัสสนคร ซึ่งเป็นเส้นทางที่พระพุทธเจ้าใช้เสด็จลงจากสวรรค์ชั้นดาวดึงส์ (หลังจากเสด็จขึ้นไปโปรดพุทธมารดาบนสวรรค์ในช่วงเข้าพรรษา)อรรถกถา สรภชาดก ว่าด้วย ละมั่งทำคุณแก่พระราชา

นอกจากจะเป็นสถาปนิกและเป็นวิศวกรด้านโยธาและสำรวจ ดังจะเห็นได้จากผลงาน 2 ประการที่ว่านี้แล้ว พระวิศวกรรม ยังเป็นวิศวกรเครื่องกลอีกด้วย กล่าวคือ ท่านเป็นผู้สร้างวาฬสังฆาตยนต์ ซึ่งเป็นกงล้อหมุนรอบองค์พระสถูป ปกปักรักษาป้องกันมิให้บุคคลเข้าใกล้พระบรมสารีริกธาตุของพระพุทธเจ้า เมื่อครั้งที่พระเจ้าอชาตศัตรูได้รับส่วนแบ่งพระบรมสารีริกธาตุหลังพุทธปรินิพพานและอัญเชิญไปประดิษฐานไว้ในองค์พระสถูปที่ว่านี้ธาตุถูปปูชาวณฺณนา, มหาปรินิพพานสูตร, อรรถกถา ทีฆนิกาย มหาวรรค 

right|thumb|upright|พระวิษณุกรรม ศิลปะลพบุรี พิพิธภัณฑสถานแห่งชาติ พระนคร

 ความเข้าใจผิดเกี่ยวกับพระวิษณุกรรมและพระวิษณุ 
คนไทยเรียกพระวิศวกรรมว่า 'พระวิษณุกรรม' และในที่สุดได้กร่อนลงเหลือเพียง 'พระวิษณุ' ซึ่งเป็นชื่อของเทพที่คนไทยรู้จักกันในฐานะหนึ่งใน 3 เทพสำคัญของศาสนาฮินดู อันได้แก่ พระพรหม พระวิษณุ และพระศิวะ ทำให้หลายคนเข้าใจว่าพระวิษณุเป็นเทพแห่งวิศวกรรม ซึ่งเป็นความเข้าใจที่คลาดเคลื่อนอ.ดร.ชนินทร์ วิศวินธานนท์, ความ (มัก) เข้าใจผิดเกี่ยวกับ "เทพแห่งวิศวกรรม", วารสารช่างพูด, ฉบับที่ 4/48, วารสารข่าวรายเดือน, คณะวิศวกรรมศาสตร์, จุฬาลงกรณ์มหาวิทยาลัย

"กรุงเทพมหานคร อมรรัตนโกสินทรฯ มหาสถาน อมรพิมานอวตารสถิต สักกะทัตติยวิษณุกรรมประสิทธิ์" หมายถึง กรุงเทพมหานคร เมืองแห่งเทวดานั้น พระวิษณุกรรม เป็นผู้สร้าง ตามพระบัญชาของพระอินทร์
# โลกาภิวัตน์
โลกาภิวัตน์ (มักเขียนผิดเป็น โลกาภิวัฒน์) หรือ โลกานุวัตร โลกาภิวัตน์ จากคำบาลี โลก + อภิวตฺตน ตามรูปศัพท์หมายถึง การแผ่ถึงกันทั่วโลก, การเข้าถึงโลก, การเอาชนะโลก (ดู ศัพท์บัญญัติ globalization) คำที่มีความหมายใกล้เคียง และนิยมใช้แทนกัน คือ โลกานุวัตร (ดู คำอธิบายความหมาย) ตามรูปศัพท์คือ ความประพฤติตามโลก คือ ผลจากการพัฒนาการติดต่อสื่อสาร การคมนาคมขนส่ง และเทคโนโลยีสารสนเทศ อันแสดงให้เห็นถึงการเจริญเติบโตของความสัมพันธ์ทางเศรษฐกิจ การเมือง เทคโนโลยี และวัฒนธรรมที่เชื่อมโยงระหว่างปัจเจกบุคคล ชุมชน หน่วยธุรกิจ และรัฐบาล ทั่วทั้งโลก

โลกาภิวัตน์ ตามพจนานุกรมฉบับราชบัณฑิตยสถาน พ.ศ. 2542 หมายถึง "การแพร่กระจายไปทั่วโลก การที่ประชาคมโลกไม่ว่าจะอยู่ ณ จุดใด สามารถรับรู้ สัมพันธ์ หรือรับผลกระทบจากสิ่งที่เกิดขึ้นได้อย่างรวดเร็วกว้างขวาง ซึ่งเนื่องมาจากการพัฒนาระบบสารสนเทศเป็นต้น
# คริสตีย็อง ดียอร์
คริสตีย็อง ดียอร์ (21 มกราคม ค.ศ. 1905 - 24 ตุลาคม ค.ศ. 1957) เป็นนักออกแบบเสื้อผ้าชาวฝรั่งเศส เกิดที่เมืองกร็องวีล (Granville) จังหวัดม็องช์ แคว้นบัส-นอร์ม็องดี ประเทศฝรั่งเศส เป็นผู้ก่อตั้งแบรนด์ดียอร์ (Dior)

 ประวัติ 
รูปดียอร์บนตราไปรษณียากรของประเทศโรมาเนีย|thumb|150px
คริสติย็อง ดิยอร์ เกิดเมื่อวันที่ 21 มกราคม 1905 เป็นบุตรชายของมอริส และ มาเดอลีน ดียอร์  Pochna, M-F. (1996). Christian Dior: The Man Who Made the World Look New p. 5, Arcade Publishing. ISBN 1-55970-340-7.

ศึกษาด้านการทูต ณ โรงเรียนรัฐศาสตร์  ในกรุงปารีส เขาเริ่มเข้าสู่อุตสาหกรรมแฟชั่นในช่วงปี ค.ศ. 1930 และเปิดร้านเสื้อผ้าของเขาเองในปารีสในปี ค.ศ. 1946Company History at Dior's website Archived 7 November 2008 at the Wayback Machine.

ในปี ค.ศ. 1947 เขาได้เปิดตัวแฟชั่นแนวใหม่นามว่า "นิวลุก" ซึ่งได้รับความนิยมอย่างมาก นั่นคือ เสื้อแบบไหล่แคบและกระโปรงยาว ซึ่งมาแทนที่เสื้อแบบไหล่กว้างและกระโปรงสั้นแบบตรงในสมัยสงครามโลกครั้งที่ 2 เสื้อผ้าแบบนิวลุกได้ปฏิวัติวงการแฟชั่นสตรี และทำให้ปารีสกลายเป็นศูนย์กลางของโลกแฟชั่น

การออกแบบของดียอร์ในยุคต่อมา เช่น ชุดแซ็ก (ชุดสตรีปล่อยยาวไม่มีเข็มขัด) แบบทรงตรง ยังคงทำให้ดียอร์เป็นผู้นำแฟชั่นในระดับสากล จนเมื่อดียอร์เสียชีวิต เขามีร้านเสื้อผ้าใน 24 ประเทศ และได้รับการสืบทอดต่อมาโดยอีฟว์ แซ็ง โลร็อง, มาร์ก บออ็อง (Marc Bohan), จันฟรังโก เฟร์แร (Gianfranco Ferre) และจอห์น แกลเลียโน (John Galliano)

คริสติย็อง ดิยอร์ เสียชีวิตในวันที่ 24 ตุลาคม 1957 ด้วยภาวะหัวใจล้มเหลว สิริอายุได้ทั้งสิ้น 52 ปีGrunebaum, Karine (30 January 2013). ""J'ai vu mourir Christian Dior" par Francis Huster". parismatch.com. Retrieved 18 November 2016.

ปัจจุบัน ดียอร์ยังคงเป็นยี่ห้อชั้นนำในโลกแฟชั่นและมีผลิตภัณฑ์มากมายหลากหลายประเภท อาทิ เสื้อผ้าบุรุษและสตรี เครื่องหนัง เครื่องสำอาง น้ำหอม ซึ่งล้วนได้รับความนิยมไม่เสื่อมคลาย
# ผ้าขาวม้า
ผ้าขาวม้า เป็นผ้าสารพัดประโยชน์ที่คนไทยใช้มาแต่โบราณ ส่วนใหญ่ผู้ใช้จะเป็นเพศชาย สามารถใช้นุ่งอาบน้ำ เช็ดตัว คลุมหัวกันแดด หรือทำเปลก็ได้ บ้างก็เรียกว่า "ผ้าเคียนเอว"
thumb|left|จิตรกรรมรูปบุรุษ (ขวา) พาดผ้าขาวม้าไว้บนบ่า
ผ้าขาวม้ามีลักษณะเป็นผ้ารูปสี่เหลี่ยมผืนผ้า ความกว้างประมาณ 2 ศอก ยาวประมาณ 3-4 ศอก เป็นผ้าสำหรับผู้ชายใช้นุ่งแบบลำลอง ความกว้างจึงเท่ากับระยะจากเอวถึงกลางหน้าแข้ง ความยาวเท่ากับระยะพันรอบตัวแล้วเหลือเศษอีกเล็กน้อย โดยมากทอเป็นลายตารางเล็กๆ นิยมใช้ด้ายหลายสี อย่างไรก็ตาม ผ้าสีเดียว ที่มีขนาดเท่ากับผ้าขาวม้าลายตารางหมากรุกแบบนี้ หากนำมาใช้นุ่งสำหรับผู้ชาย ก็นิยมเรียกผ้าขาวม้าเช่นกัน ผ้าขาวม้าในประเทศไทยมีชื่อเรียกแตกต่างกัน ขึ้นอยู่กับท้องถิ่น ซึ่งคำว่าผ้าขาวม้า เป็นภาษาทางภาคกลาง ส่วนในภาคอีสานบางแห่งเรียกว่าผ้าแพร ซึ่งมักจะได้จากการทอด้วยเครื่องทอผ้าที่เรียกว่า กี่ และจะทอเป็นขนาดยาวประมาณ 20-30 เมตร ต่อการทอแต่ละครั้งแล้วจึงตัดแบ่งออกเป็นผืน ผืนละ 1 วา หรือ ประมาณ 1 เมตรครึ่ง ดังนั้น บางท้องถิ่นจึงเรียกว่าผ้าแพรวา เรียกตามความยาวของผ้าแต่ละผืน

สีและลวดลายของผ้าขาวม้าจะแตกต่างกันไปตามความนิยมของท้องถิ่นโดยทางภาคกลาง ผ้าขาวม้าจะมีลวดลายเป็นตาลายสก๊อต และของภาคอีสานจะเป็นแบบตาเล็ก ๆ

คำว่า ผ้าขาวม้า มาจากภาษาเปอร์เซียคำว่า กะมัรบันด์ (Kamar band) โดย กะมัร แปลว่า เอว และ บันด์ แปลว่า พัน แปลรวมกันว่าผ้าพันเอว
# ศาลจำลอง
ศาลจำลอง  เป็นกิจกรรมนอกหลักสูตรของโรงเรียนกฎหมายซึ่งเป็นการจำลองการพิจารณาพิพากษาคดีในศาล 

ในการดำเนินกิจกรรมศาลจำลองนี้ ผู้เข้าร่วมจะได้รับคดีไว้ล่วงหน้าก่อนการพิจารณาพิพากษาคดี พวกเขาต้องทำการวิเคราะห์ วิจัย และเตรียมคดี โดยกระทำทุกกระบวนการเสมือนว่าเป็นทนายความของฝ่ายใดฝ่ายหนึ่ง (โจทก์หรือจำเลย ผู้ร้องหรือผู้ถูกร้อง) หรือทั้งสองฝ่าย เพื่อฝึกทักษะการใช้เหตุผลและการว่าความ จากนั้นผู้แข่งขันจะต้องเขียนคำให้การ และเตรียมแถลงการณ์ด้วยวาจา

คดีที่เป็นปมปัญหานั้นมักเป็นคดีที่มีความโดดเด่นทั้งในด้านของกฎหมายที่นำมาปรับใช้ ตลอดจนวิธีพิจารณาความ ผู้เข้าแข่งขันมักได้รับการสนับสนุนจากสถาบันการศึกษาของตนหรือองค์กรต่างๆที่สนใจในด้านกฎหมาย 

คดีที่ได้รับนั้น ส่วนใหญ่จะเป็นคดีที่มีความเกี่ยวข้องคล้ายคลึงกันกับคดีความที่น่าสนใจที่เกิดขึ้นจริงในช่วงเวลานั้นๆ และบางครั้งก็มีการตั้งปมปัญหาขึ้นมาใหม่ให้ยุ่งยากซับซ้อนขึ้นเพื่อท้าทายประเด็นทางกฎหมาย

ด้วยประสบการณ์ที่ผู้เข้าร่วมการแข่งขันศาลจำลองได้ฝึกฝน สำนักงานกฎหมายที่เกี่ยวข้องในด้านการฟ้องร้องคดี มักจะรับนักเรียนกฎหมายที่เคยเข้าร่วมการแข่งขันนี้เข้าทำงาน

สำหรับประเทศไทยนั้น คณะนิติศาสตร์ของมหาวิทยาลัยต่าง ได้มีการจัดทำกิจกรรมศาลจำลองนี้ ในรูปแบบภาษาไทย และภาษาอังกฤษ ทั้งที่เป็นลักษณะรายวิชาประกบอการเรียนการสอน การเผยแพร่ความรู้เกี่ยวกับกระบวนการพิจารณาพิพากษาคดีในศาล วิพากษ์และตีแผ่ประเด็นกฎหมายที่อยู่ในความสนใจในขณะนั้น รวมทั้งยังมีการส่งตัวแทนนิสิต นักศึกษาไปแข่งขันในระดับนานาชาติอีกด้วย อาทิ การแสดงศาลจำลองของนักศึกษา ในงานวันรพี ที่จัดขึ้นโดยคณะนิติศาสตร์ มหาวิทยาลัยธรรมศาสตร์, ในปี 2005-2006 คณะนิติศาสตร์ จุฬาลงกรณ์มหาวิทยาลัย เข้าร่วมการแข่งขัน Willem C. Vis International Commercial Arbitration Moot Competition ณ กรุงเวียนนา สาธารณรัฐออสเตรีย และ ณ เขตการปกครองพิเศษฮ่องกง สาธารณรัฐประชาชนจีน และเข้าร่วมการแข่งขัน Phillip C. Jessup International Law Competition ณ กรุงวอชิงตัน ดี. ซี. สหรัฐอเมริกา, ในปี 2008 คณะนิติศาสตร์ มหาวิทยาลัยธรรมศาสตร์ คว้า 4 รางวัลจากการแข่งขัน International Law Moot Court Competition (Asia Cup 2008) ซึ่งจัดโดยกระทรวงการต่างประเทศญี่ปุ่น ณ กรุงโตเกียว ประเทศญี่ปุ่น เป็นต้น
# กิจกรรมนอกหลักสูตร
กิจกรรมนอกหลักสูตร  คือ กิจกรรมที่นักเรียนนักศึกษาปฏิบัตินอกเหนือจากขอบเขตของหลักสูตรปกติของการศึกษาในโรงเรียนหรือมหาวิทยาลัย กิจกรรมนอกหลักสูตรมีอยู่ในทุกระดับชั้นการศึกษา ตั้งแต่ชั้นประถมศึกษา มัธยมศึกษา ไปจนถึงวิทยาลัย หรือมหาวิทยาลัย

กิจกรรมนอกหลักสูตร โดยทั่วไปมักเป็นไปโดยความสมัครใจมากกว่าถูกบังคับให้เข้าร่วม และส่วนใหญ่ไม่ต้องเสียค่าใช้จ่ายในการสมัคร และมักเป็นกิจกรรมที่เกี่ยวข้องในด้านสังคมหรือการบำเพ็ญประโยชน์ ไม่เน้นวิชาการ แต่อาจเกี่ยวข้องกับวิชาที่ศึกษา และมีอยู่หลากหลายด้าน เช่น กิจกรรมออกค่ายอาสา ค่ายศิลปะ ชมรมวิทยาศาสตร์ ชมรมดนตรีหรือกีฬาต่างๆ ชมรมวรรณศิลป์ โต้วาที เป็นต้น ซึ่งผู้เข้าร่วมมักอยู่ในระดับอายุหรือการศึกษาที่ใกล้เคียงกัน

นักเรียนนักศึกษาที่เข้าร่วมกิจกรรมนอกหลักสูตร มักจะดำเนินการจัดการกิจกรรมเหล่านั้นด้วยตนเอง ภายใต้การควบคุมดูแลของคณาจารย์ และการสนับสนุนจากผู้มีอุปการคุณ
# เบ็นโต
เบ็นโต  หมายถึงอาหารที่จัดเตรียมใส่กล่องเพื่อสะดวกต่อการพกพาไปรับประทานนอกบ้าน หรือระหว่างการเดินทาง คล้ายกับข้าวกล่อง (lunch box) ของสหรัฐอเมริกา โดยส่วนมากกล่องที่ใส่จะมีลักษณะเป็นหลุมหลายหลุม เหมือนกับถาดหลุม เพื่อจะได้สามารถจัดอาหาร เช่น ข้าวสวย กับข้าว รวมถึงเครื่องเคียงอื่น ๆ ใส่ลงในกล่องได้อย่างเป็นสัดส่วน 

ปัจจุบันในประเทศญี่ปุ่นมีเบ็นโตมากมายหลายชนิดให้เลือกรับประทาน ทั้งตามสถานีรถไฟภัตตาคาร ห้างสรรพสินค้า และร้านสะดวกซื้อทั่วไป ส่วนในประเทศไทย สามารถหารับประทานได้ตามภัตตาคารอาหารญี่ปุ่นหลายแห่ง

มีการสันนิษฐานว่าคำว่า ปิ่นโต ของไทย น่าจะเพี้ยนมาจากคำว่า เปี้ยนตัง (便當) ของจีน และเบ็นโตของญี่ปุ่นนี่เอง
# รายชื่อสนามกอล์ฟ
รายชื่อสนามกอล์ฟ แบ่งตามประเทศ และเรียงตามตัวอักษร

 สนามกอล์ฟในนิวซีแลนด์ 
 สนามกอล์ฟคอรีคลิฟส์ (Kauri Cliffs Golf Course) เมือง นอร์ธแลนด์
 สนามกอล์ฟเคปคิดแนปเปอส์ (Cape Kidnappers Golf Course) เมือง ฮอวกส์เบย์

 สนามกอล์ฟในไทย 
 บลู แคนยอน คันทรี คลับ (Blue Canyon Country Club) เมือง ภูเก็ต

 สนามกอล์ฟในสกอตแลนด์ 
 สนามกอล์ฟเซนต์แอนดรูส์ (St Andrews Links) เมืองไฟฟ์

 สนามกอล์ฟในสหรัฐอเมริกา 
 สนามกอล์ฟชินนีคอคก์ฮิลส์ (Shinnecock Hills Golf Club) เมืองเซาท์แทมตัน รัฐนิวยอร์ก
 สนามกอล์ฟไซเพรซซ์พอยนต์ (Cypress Point Club) เมืองเพบเบิลบีช รัฐแคลิฟอร์เนีย
 สนามกอล์ฟแปซิปิกดูนส์ (Pacific Dunes Golf Course) เมืองแบนดอน รัฐออริกอน
 สนามกอล์ฟเพบเบิลบีช (Pebble Beach Golf Links) เมืองเพบเบิลบีช รัฐแคลิฟอร์เนีย
 สนามกอล์ฟไพน์วัลเลย์ (Pine Valley Golf Club) เมืองคลีเมนทัน รัฐนิวเจอร์ซีย์
 สนามกอล์ฟนอร์ทคอร์ส (North Course) เมืองลอสแอนเจลิส รัฐแคลิฟอร์เนีย
 สนามกอล์ฟวิสต์ลิงสเตรตส์ (Whistling Straits) เมืองโคฮ์เลอร์ รัฐวิสคอนซิน
 สนามกอล์ฟออกัสตาเนชันแนล (Augusta National Golf Club) เมืองออกัสตา รัฐจอร์เจีย

 สนามกอล์ฟในไอร์แลนด์เหนือ 
 สนามกอล์ฟโรยัลเคาน์ตีดาวน์ (Royal County Down Golf Club) เมืองนิวคาสเซิล
# เพบเบิลบีช
เพบเบิลบีช  เป็นชุมชนเอกชนลักษณะคล้ายเมือง ตั้งอยู่แถบชายฝั่งทะลบริเวณเคาน์ตีมองเตอเรย์ ในรัฐแคลิฟอร์เนีย เพบเบิลบีชบริหารงานโดยบริษัทเพบเบลบีช และมีการบริหารงานคล้ายเมือง แต่เพบเบิลบีชไม่ได้บริหารงานภายใต้โดยรัฐบาล ผู้อาศัยอยู่ในเพบเบิลบีช จ่ายเงินให้กับทางบริษัท แทนที่จะจ่ายภาษีให้กับรัฐบาล

เพบเบิลบีช ตั้งอยู่ในคาบสมุทรมองเตอเรย์ อยู่ละติจูด 36°35′27″ เหนือ และลองจิจูด 121°56′46″ ตะวันตก ติดต่อกับมหาสมุทรแปซิฟิกในทิศตะวันตก อยู่ทางใต้ห่างจากเมืองซานฟรานซิสโกประมาณ 192 กิโลเมตร (120 ไมล์)

เพบเบิลบีชเป็นที่รู้จักของที่ตั้งสนามกอล์ฟที่มีชื่อเสียงสองแห่งคือ สนามกอล์ฟเพบเบิลบีช และ สนามกอล์ฟไซเพรซซ์พอยนต์

 แหล่งข้อมูลอื่น 

 บริษัทเพบเบิลบีช